Trustpilot kåret til årets startup-virksomhed
Nasdaq 100 1,07% 7785,14
Dow Jones 0,55% 25.820,80
Brent råolie -0,40% 71,84
Trustpilot fik prisen som Entrepreneur of the year af Ernst & Young i startup-kategorien
15. jun. 2013 It-succes har minus for femte år i træk
5. nov. 2013 SMS øger kundetilfredsheden
Stifter og direktør Peter Mühlmann og resten af holdet bag Trustpilot kan roligt lade champagneproppen springe. For virksomheden er netop blevet kåret til Entrepreneur of the year af Ernst & Young i startup-kategorien.
Det skete ved en store prisoverrækkelse i Bella Center i København her til aften.
Trustpilot blev stiftet i 2007 og har siden da været en af de mest omtalte startups på godt og ondt i de danske medier. Trustpilot er en online anmeldelsesplatform, hvor forbrugere kan give virksomheder og forskellige brands anmeldelser.
"Vi har fulgt Peter (Mühlmann, red.) ganske tæt, siden han som ganske ung og uerfaren gik forgæves i vores pengekasser med en idé, han hverken var alene om eller virkede som om, han var den rette til at føre ud i livet. Men igen og igen har denne entreprenør bevist, at investorer ikke sjældent tager fejl og har tvunget sig adgang til markedet og kunderne trods hård konkurrence og modgang i medierne," siger Jimmy Fussing, partner i venturefonden Sunstone Capital, i en pressemeddelelse.
Har rejst 100 mio
Trustpilot voksede i de første fire leveår organisk, indtil man i 2011 rejste omkring 4,9 mio. kr. gennem en række venturfonde.
Senere i 2011 lukkede virksomheden endnu en investeringsrunde, hvor der blev samlet 24,6 mio. kr.
Og sidste år kulminerede det for Trustpilot, da Seed Capital, Northzone og schweiziske Index Ventures skød 75 mio. kr. i virksomheden. Det betyder, at Trustpilot til dato har modtaget over 104 mio. kr. i funding.
Selskabet har dog siden stiftelsen kørt med røde tal på bundlinjen. I det seneste årsregnskab fra juni kommer Trustpilot således ud med et underskud på 24 mio. kr.
Det skyldes primært, at Trustpilot har brugt en masse penge på at udvikle sit system og ekspandere til udlandet.
Anklaget for manipulation
Trustpilot har også været i mediernes søgelys for andet end den ambitiøse vækststrategi og investeringslystne venturefonde.
Tilbage i februar blev selskabet således beskyldt for at bruge metoder, der gav deres betalende kunder mulighed for at manipulere med anmeldelserne på siden.
Det kom sig af, at en række virksomheder i nogle tilfælde købte sig til gode anmeldelser hos forbrugerne.
Og tilbage i 2011 fik Trustpilot en påtale fra Forbrugerombudsmanden. Her blev de advaret om, at det var vigtigt, at selskabets brugere ikke søgte at påvirke kunderne til at give en positiv anmeldelse.
Trustpilot snuppede her til aften prisen i kategorien startup foran virksomheder som Graduateland, Queue-it og Opbeat, der bl.a. har stiftere bag Instagram og Facebook i ejerkredsen.